***Приложение № 4***

**КРИТЕРИИ И МЕТОДОЛОГИЯ ЗА ОЦЕНКА НА ПРОЕКТНИ ПРЕДЛОЖЕНИЯ**

**ПО**

**ПРОГРАМА ЗА МОРСКО ДЕЛО И РИБАРСТВО 2014-2020 Г.**

по процедура чрез подбор на проекти

BG14MFOP001-5.015 „Подкрепа за преработвателни предприятия на продукти от риболов и аквакултури за преодоляване на икономическите последствия от пандемията COVID-19”,

Мярка 5.4 „Преработване на продуктите от риболов и аквакултури”, чл. 69 (3) от Регламент 508/2014

**Методология за оценка на проектни предложения.**

Оценяват се само проектни предложения, получени чрез системата ИСУН 2020. Оценката се извършва на база критерии, съдържащи се в Условията за кандидатстване, утвърдени от ръководителя на Управляващия орган /(УО/ ) на ПМДР 2014 – 2020 г. Методологията и критериите не подлежат на изменение по време на провеждането на оценката.

В съответствие с чл. 21, ал. 1, т. 2 от Закона за мерките и действията по време на извънредното положение, обявено с решение на Народното събрание от 13 март 2020 г. и за преодоляване на последиците (изм. и доп. ДВ. бр. 44 от 13 Май 2020 г.) се прилага процедура при опростени правила.

Процедура на подбор на проектни предложения е такава, при която:

- всеки кандидат представя проектно предложение чрез електронен формуляр за кандидатстване, изготвен в съответствие с условията за кандидатстване;

- подборът на проектни предложения по настоящата процедура ще се основава на принципа на финансиране, основано на нуждите – съответствие с основните предизвикателства пред бизнеса/икономиката. За финансиране ще бъдат предложени проектните предложения, които съответстват на критериите за оценка, по реда на тяхното постъпване, до изчерпване на финансовия ресурс по процедурата;

- оценката на проектните предложения по настоящата процедура се извършва от комисия, определен с акт на Ръководителя на Управляващия орган;

- за одобрените за финансиране проектни предложения се сключва административен договор за предоставяне на безвъзмездна финансова помощ.

В съответствие с чл. 21, ал. 1, т. 2 от Закона за мерките и действията по време на извънредното положение, обявено с решение на Народното събрание от 13 март 2020 г. и за преодоляване на последиците (изм. и доп. ДВ. бр. 44 от 13 Май 2020 г.) по настоящата процедура не е предвидено извършването на техническа и финансова оценка.

**Критерии за оценка на административното съответствие и допустимостта на кандидата и проектното предложение:**

|  |  |  |  |  |
| --- | --- | --- | --- | --- |
| ***№*** | ***Критерии:*** | **ДА** | **НЕ** | **Н/П** |
|  | Формулярът за кандидатстване е подаден по електронен път чрез системата ИСУН 2020 и е подписан с валиден КЕП от лице с право да представлява кандидата или упълномощено от него лице.  В случаите, когато кандидатът се представлява само заедно от няколко физически лица, проектното предложение се подписва от всяко от тях при подаването. |  |  |  |
|  | Изрично пълномощно за подаване на проектното предложение и за подписване на административния договор за предоставяне на безвъзмездна финансова помощ - попълнено по образец (Приложение № 3.1). |  |  |  |
|  | Декларация за обстоятелствата по чл. 3 и чл. 4 от Закона за малките и средните предприятия – попълнена по образец (Приложение № 1). |  |  |  |
|  | Декларация за финансовите данни - попълнена по образец (Приложение № 2). |  |  |  |
|  | Декларация, че кандидатът е запознат с Условията за кандидатстване и изпълнение – (Приложение № 2.1).  *Декларацията се попълва и подписва от всички лица с право да представляват кандидата, независимо дали представляват заедно или поотделно.* |  |  |  |
|  | Таблица за изчисление на спада в оборота през месец октомври или ноември 2020 г. (Приложение № 2.2). |  |  |  |
|  | Декларация за съгласие данните на кандидата да бъдат предоставени от НАП на УО по служебен път (Приложение № 2.3). |  |  |  |
|  | Удостоверение за липса на задължения към общината по седалището на кандидата (извършва се служебна проверка от УО на ПМДР 2014-2020 г.).  или  Удостоверение от община по седалище на кандидата, от което да е видно, че размерът на неплатените задължения е не повече от 1 на сто от сумата на годишния общ оборот на предприятието-кандидат за последната приключена финансова година.  или  Документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение. |  |  |  |
|  | Удостоверение от Националната агенция за приходите за липса на задължения на кандидата (извършва се служебна проверка от УО на ПМДР 2014-2020 г.).  или  Удостоверение от Националната агенция за приходите за наличие на задължения на кандидата, от което да е видно че размерът на неплатените задължения е не повече от 1 на сто от сумата на годишния общ оборот на предприятието-кандидат за последната приключена финансова година.  или  Споразумение с НАП от което да е видно, че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения. |  |  |  |
|  | Свидетелство за съдимост на всички лица, с право да представляват кандидата, независимо от това дали заедно и/или поотделно, и/или по друг начин (извършва се служебна проверка от УО на ПМДР 2014-2020 г.). |  |  |  |
|  | Документ, издаден от органите на Изпълнителна агенция „Главна инспекция по труда“, във връзка с обстоятелствата по чл. 54, ал. 1, т. 6 от ЗОП (извършва се служебна проверка от УО на ПМДР 2014-2020 г.). |  |  |  |
|  | Кандидатът е търговец по смисъла на Търговския закон или Закона за кооперациите. |  |  |  |
|  | Кандидатът е по реда на чл. 12 от Закона за храните /ЗВМД и да са вписани в регистъра на БАБХ, в сектор „Рибни продукти“. |  |  |  |
|  | Кандидатът е регистриран преди 01.01.2019 г. и e осъществявал стопанска дейност. |  |  |  |
|  | Кандидатът е микро, малко или средно предприятие съгласно Закона за малките и средни предприятия и Препоръка на Комисията от 6 май 2003 г. относно определението за микро, малки и средни предприятия (ОВ L 124, 20.5.2003 г., стр. 36). |  |  |  |
|  | Кандидатът е заявил, че е предприятие регистрирало спад в оборота за месец октомври или ноември 2020 г. с поне 20% спрямо средноаритметичния месечен оборот за 2019 г. или средноаритметичния месечен оборот за месец за последните 3 години (2019 г., 2018 г. и 2017 г.). |  |  |  |
|  | Кандидатът не попада, под което и да е от условията, изброени в т. 11.2 Критерии за недопустимост на кандидатите от Условията за кандидатстване и изпълнение по настоящата процедура. |  |  |  |
|  | Кандидатът е предприятие, извършващо икономическа дейност, която съгласно КИД 2008 е по код 10.20 „Преработка и консервиране на риба и други водни животни, без готови ястия”. |  |  |  |
|  | Общият размер на заявената безвъзмездна помощ е по-висок или равен на 2 000 лева. |  |  |  |
|  | Общият размер на заявената безвъзмездна помощ на проекта е по-нисък или равен на 80 000 лева. |  |  |  |
|  | В Административния договор (Приложение № 3), е посочена банкова сметка на кандидата. |  |  |  |
|  | Кандидатите са подали Годишна данъчна декларация за 2019 г. пред Националната агенция по приходите, съобразно разпоредбите на ЗКПО/ЗДДФЛ, към датата на подаване на проектното предложение. |  |  |  |
|  | Отчет за приходите и разходите за избрания от кандидата календарен месец (октомври или ноември от 2020 г.), спрямо който се отчита спад в нетните приходи от продажби спрямо средноаритметичния месечен оборот през 2019 г. или средноаритметичния месечен оборот за последните 3 години (2019 г., 2018 г. и 2017 г.) – подписан от главния счетоводител и собственика/управителя на предприятието и прикачен в ИСУН 2020. |  |  |  |
|  | Кандидатът не е получил БФП за декларирания в проектното предложение период по процедура чрез подбор на проекти BG14MFOP001-5.013 „Подкрепа за преработвателни предприятия на продукти от риболов и аквакултури за преодоляване на икономическите последствия от пандемията COVID-19” за временно спиране или за намаляване на преработката на продукти от риболов и аквакултури и продажбите, или за допълнителни разходи за съхранение или по други процедури и мерки за подкрепа на бизнеса, донорски програми на ЕС или социални мерки за справяне с последствията от пандемията от COVID-19. |  |  |  |
|  | Кандидатът изпълнява приложимите за него критерии за допустимост на периода на компенсацията, в т. 13.1 Допустими дейности |  |  |  |

**При несъответствие с изискванията по т. 12 – 20 и т. 22, проектното предложение се отхвърля.**

В случай че и след допълнителното им изискване по установения ред документите по т. 1 – 11 и т. 21 и т. 23 не бъдат предоставени от кандидата или са представени, но не съгласно изискванията, проектното предложение се отхвърля.

В случай че по време на оценката се установи надвишаване на общия размер на заявената безвъзмездна помощ над определения в Условията за кандидатстване и изпълнение максимален праг в съответствие с т. 16 и т. 20, Оценителната комисия служебно го намалява до максимално допустимия размер.

В случай че по време на оценката се установи наличие на недопустими разходи, Оценителната комисия служебно премахва/коригира съответните разходи от бюджета на проекта.

Извършените корекции на данни в бюджета не могат да водят до: увеличаване на размера на безвъзмездната финансова помощ, предвидени в подаденото проектно предложение, невъзможност за изпълнение на целите на проекта или на проектните дейности нарушаване на принципите по чл. 29, ал. 1, т. 1 и 2 от ЗУСЕСИФ.

В случай че след извършени от страна на Оценителната комисия служебни корекции в бюджета на проекта, общият размер на безвъзмездна помощ стане под 2 000 лева, проектното предложение се отхвърля.

При наличие на положителна резолюция в т. 18 и т. 19, помощта на кандидата се преизчислява, като се извадят декларираните дни в периода който се дублира с процедура BG14MFOP001-5.013 „Подкрепа за преработвателни предприятия на продукти от риболов и аквакултури за преодоляване на икономическите последствия от пандемията COVID-19” и други процедури и мерки за справяне с пандемията от COVID-19.